Marianne Baudouin Lie

Marianne Kjersti Michelle Baudouin Lie (født 1974) er en norsk cellist, oppvokst og bosatt i Trondheim. Hun er ansatt som førsteamanuensis ved NTNU, der hun underviser i cello, øvingsmetodikk, samspill og entreprenørskap for musikere. Som utøvende musiker er hun i hovedsak kammermusiker, og både som solomusiker og i gruppene Alpaca Ensemble og Trondheim Sinfonietta har hun spesialisert seg på samtidsmusikk. Hun har også deltatt på flere genreoverskridende prosjekter og album, blant annet som solist med tre soloplater.

Lie har vært stipendiat ved Institutt for musikk, NTNU under Program for kunstnerisk utviklingsarbeid (PKU).

Marianne Baudouin Lie er datter av forfatter og litteraturprofessor emerita Sissel Lie og den franske samfunnsgeografen Axel Baudouin. Hun er søster av scenekunstneren og forfatteren Lisa Charlotte Baudouin Lie.

 Utdanning 
miniatyr|Alpaca Trio. Fra venstre: Sigrid Elisabeth Stang (fiolin), Marianne B. Lie (cello) og Else Bø (klaver)
Lie fikk sin første celloundervisning ved Trondheim kommunale musikkskole, og gikk deretter, i 1990–93, musikklinjen ved Heimdal videregående skole i Trondheim. Etter videregående studerte hun et år ved Barratt Due musikkinstitutt (1993–94) og var utvekslingsstudent ved Musikhögskolan i Göteborg, gjennom NORDPLUS-programmet (1996–97).NORDPLUS' nettsted

I 1997 ble hun cand.mag. (cello og kammermusikk) ved Institutt for musikk (NTNU).Tidligere Musikkonservatoriet i Trondheim

Hun studerte i to år ved Royal College of Music i London: 1997–98 Postgraduate Diploma in Performance solo and ensemble recitatist, og 1998–99 Master of music in Chamber music med de to andre musikerne i pianotrioen Trio Alpaca (senere Alpaca Ensemble), Else Bø og Sigrid Elisabeth Stang.

Hennes videre utdanning omfatter både barokkcello med Jennifer Ward Clarke og komposisjon (NTNU 2009–10)Alpacaensemble.com om Lie Hun har studert med Bjørn Solum (solocellist, Oslo-Filharmonien); Mats Rondin (cellist, dirigent); Leonid Gorokhov, (cellist); Hatto Beyerle (bratsjist, kunstnerisk leder, European Chamber Music Academy) og Stanislaw Kulhawzuk (kontrabassist, Trondheim Symfoniorkester).

I 2018 disputerte hun med prosjektet Making Sense, the performer´s perspective.

 Karriere 
miniatyr|Marianne Baudouin Lie med Trondheim Sinfonietta i 2014
I 1996 stiftet hun pianotrioen Trio Alpaca sammen med Sigrid Elisabeth Stang (fiolin) og Else Bø (piano). Trioen skiftet senere navn til Alpaca Trio, og utgjør nå kjernen i Alpaca Ensemble.

Etter at hun etablerte seg i Trondheim i 2001, har hun vært aktiv som frilanser i Trondheim Symfoniorkester (TSO), Bergen filharmoniske orkester, TrondheimSolistene, Trondheim Sinfonietta og Trondheim Jazzorkester, samt i diverse samarbeidsprosjekter.mic.no om Lie I tillegg til å være utøvende musiker, underviser hun, både i cello og kammermusikk, på ulike nivåer.
 Solistoppdrag med orkester (utvalg) 
I tillegg til at Alpaca Trio  har hatt oppdrag som solister med ulike symfoniorkestre, har Lie hatt flere egne solistoppdrag:
 2014 Khipukamayuk, urfremføring av Lene Grenager cellokonsert med Trondheim Sinfonietta. Konserten ble skrevet til Lie.
 2015 Cello stories, nypremiere av Nils Henrik Asheims cellokonsert med TrondheimSolistene.
 2016 Marmæle, urfremføring av Jon Øivind Ness' cellokonsert med Trondheim Symfoniorkester under TSO samtidsfest.TSO om Samtidsfest-konsertene

 Forskningsformidling (utvalg) 

 2018 – Making Sense. The musician's perspective. Developing, performing and interpreting music as a performer (doktorgrad)
 2019 – «Partner in Crime» (s. 102–115) i Hagearbeidet – om frø og kultivering i Lene Grenagers musikk (red.: Ida Habberstad) Oslo: Lille Vulcan
 2020 – med Tor Anders Bye: 5 år etter. En musikksosiologisk undersøkelse av unge og nyetablerte musikeres levekår fem år etter fullført utdanning. NTNU, Institutt for musikk.
 2024 – «Playing by Ear : kroppsliggjøring og gehørarbeid i instrumentalopplæringen» I: Instrumentalopplæring – mellom nybegynner og profesjon. Oslo: Norsk Musikkforlag.

 Diskografi (utvalg) 
 2007 – Tapet! Tapet! med Alpaca Ensemble, musikk av Eirik Hegdal 
 2008 – Så Rart...! – barneplate med Trondheim Sinfonietta 
 2010 – Systema Naturae – med Alpaca Ensemble, Lene Grenagers kammermusikk.
 2010 – Triads and More! – med Trondheim Jazzorkester med Joshua Redman, musikk av Eirik Hegdal
 2014 – Moving Slow – med Alpaca Ensemble, musikk av Eirik Hegdal.
 2015 – Oh no Love, you're not alone – med Alpaca Ensemble.
 2016 – Khipukamayuk – soloplate, musikk av Lene Grenager.)
 2020 – Atlantis, Utopia and Ulvedrømmer, soloplate, musikk av Ratkje, Hegdal, Lindquist, Sørlie og Grenager 
 2022 – Marmæle/Mørkgånga, soloplate, musikk av Jan Øyvind Næss.
 2024 – Imprints – med SiTron (Sinfonietta Trondheim), musikk av Nordheim, Boulez, Viken og Gupta. 

 Stillinger og verv (utvalg) 
miniatyr|Marianne Baudouin Lie har 3. DAN i ITF Taekwondo
 1996– :  Cellist, produsent og medeier i Alpaca Ensemble 
 2008–2013: Daglig leder og produsent for Trondheim Sinfonietta (nå: SiTron) 
 mangler årstall p.t.: styreleder SiTron
 2016–2019: medlem av Musikkutvalget for innspillings- og publiseringsstøtte under Norsk kulturfond.om Musikkutvalgets medlemmer
 2020–2023: Varamedlem, Nordisk råds musikkpris
 2021–2024: Utvalgsmedlem, Statens kunstnerstipend

Hun har tidligere vært produsent for Trondheim kammermusikkfestival (2006–09) og leder av Trondheim International Chamber Music Competition (TICC) (2009–13), som arrangeres under festivalen. 

I 2007–2015 var hun styremedlem i nyMusikk, avdeling Trondheim.

 Priser, nominasjoner og stipender (utvalg) 
 1999 – Anna Shuttleworth Solo Cello prize, Royal College of Music.Kamfest-intervju (2011)
 2008 – Spellemannprisen for barneplaten Så rart! med Trondheim Sinfonietta. Tekster av Inger Hagerup og André Bjerke til musikk av Trygve Brøske. 
 2010 – Nominert til Spellemannprisen for Systema Naturae med Alpaca Ensemble, musikk Lene Grenager.
 2013 – Årets fylkeskunstner, Sør-Trøndelag, med Alpaca Trio.
 2018 – Statens kunstnerstipend.
 2019 – Trondheim kommunes kulturlegat.
 2020–23 Statens kunstnerstipend, musiker
 2020 – Norsk Komponistforenings pris «Årets Utøver» med Alpaca Ensemble.
 2021 – Nominert til Spellemannprisen for The Sky Opens Twice og Rehnqvist & Lindquist.
 2022 – Nominert til Spellemannprisen for Mørkagånga/Marmæle, Jon Ø. Ness cellokonsert, med Trondheim Symfoniorkester og Opera og Kai Grinde Myrann.
 2024 – Trondheim kommunes kulturstipend.

 Referanser 

 Kilder 
 Kamfest-intervju (2011): «Folkan bak festivalen: Marianne B. Lie»
 Lies profilside, NTNU

 Eksterne lenker 
 Offisielt nettsted

 «Rhetoric Performance Practices and Music-as-speech in Contemporary Classical Music» Program for kunstnerisk utviklingsarbeid (PKU) om Lies forskningsprosjekt (engelsk)
 Alpaca Ensembles offisielle nettsted
 om Lie, på mic.no

Kategori:Norske cellister
Kategori:Personer tilknyttet NTNU
Kategori:Personer fra Trondheim kommune
Kategori:Fødsler i 1974